UZNESENIE VLÁDY SLOVENSKEJ REPUBLIKY
č. 834
z 5. septembra 2001

k návrhu na uzavretie Dohody medzi vládou SR a vládou Quebecu o sociálnom zabezpečení 

Číslo materiálu:	5924/2001	
Predkladateľ:	minister práce, sociálnych vecí a rodiny 	
Vláda
A.	súhlasí
A.1.	s uzavretím Dohody  medzi  vládou  SR  a  vládou  Quebecu o sociálnom zabezpečení  (ďalej len „dohoda“), 
A.2.	s tým, že jej dohoda nebude po podpise znovu predložená;
B.	odporúča
prezidentovi Slovenskej republiky
B.1.	splnomocniť ministra práce, sociálnych vecí a rodiny  a ako alternáta ministra zahraničných vecí alebo veľvyslanca SR v Kanade na podpis dohody s výhradou ratifikácie,
B.2.	ratifikovať podpísanú dohodu po vyslovení súhlasu Národnej rady SR;
C.	poveruje
predsedu vlády 
C.1.	predložiť dohodu po jej podpise Národnej rade SR na vyslovenie súhlasu a na rozhodnutie, že ide o dohodu podľa čl. 7 ods. 5 Ústavy SR, ktorá má prednosť pred zákonom,
ministra práce, sociálnych vecí a rodiny 
C.2.	odôvodniť návrh na uzavretie dohody v Národnej rade SR;

D.	ukladá
ministrovi práce, sociálnych vecí a rodiny
D.1.	požiadať ministra zahraničných vecí vykonať príslušné ratifikačné opatrenia,
D.2.	požiadať ministra zahraničných vecí zabezpečiť uverejnenie dohody v Zbierke zákonov SR,
D.3.	zabezpečiť vykonávanie dohody po nadobudnutí jej platnosti.
Vykonajú: 	predseda vlády
                  	minister zahraničných vecí
                 	minister práce, sociálnych vecí a rodiny
Na vedomie:	prezident Slovenskej republiky
                     	predseda Národnej rady SR